Document ID: 32003D0634

Komisijos sprendimas
2003 m. rugpjūčio 28 d.
dėl patvirtintų zonų ir patvirtintų ūkių nepatvirtintose zonose statuso suteikimo dėl žuvų virusinės hemoraginės septicemijos (VHS) ir infekcinės hematopoetinės nekrozės (IHN) patvirtinimo programų
(paskelbta dokumentu Nr. C(2003) 3101)
(tekstas svarbus EEE)
(2003/634/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Tarybos direktyvą 91/67/EB dėl veterinarijos reikalavimų, reglamentuojančių akvakultūros gyvūnų ir produktų patekimą į rinką [1], su paskutiniais pakeitimais, padarytais Direktyva 98/45/EB [2], ir ypač į jos 10 straipsnio 2 dalį,
kadangi:
(1) Pagal Direktyvą 91/67/EEB valstybė narė gali pateikti Komisijai programą dėl zonos arba ūkio nepatvirtintoje zonoje patvirtintos zonos arba patvirtinto ūkio nepatvirtintoje zonoje statuso suteikimo dėl vienos ar kelių žuvų ligų, susijusių su virusine hemoragine septicemija (VHS) ir infekcine hematopoetine nekroze (IHN), paskesnės tvarkos.
(2) Kai kurios valstybė narės pateikė tokias programas, patvirtintas Komisijos sprendimu 2002/304/EB [3], su paskutiniais pakeitimais, padarytais Sprendimu 2003/376/EB [4].
(3) 2003 m. kovo 12 d. ir 2003 m. birželio 12 d. raštais Suomijos veterinarinė tarnyba kreipėsi dėl programos, nurodytos Sprendimo 2002/304/EB 1 priedo 6b skyriuje, pakeitimo. Kai dėl Atlanto lašišų (Salmo salar), šlakių (Salmo trutta m trutta) ir sykų (Coregonus lavaretus lavaretus) nykstančių rūšių išsaugojimo, būtina atnaujinti žuvų išteklius Kymijoki upės ir Summanjoki upės vandentakiuose. Suomija įteikė savo programos dėl laukinių žuvų gyvų ikrų perkėlimo iš Pyhtaa ribotos prieigos zonos pakeitimus, numatančius visas atitinkamas priemones, kurių imamasi užtikrinti, kad ikrai nėra užkrėsti VHS ir IHN. Zonos, įsteigtos pagal Sprendimo 2002/304/EB I priedą, ribos nekinta.
(4) 2003 m. kovo 4 d. raštu Italijos veterinarinė tarnyba pateikė pasiūlymą dėl programos, nurodytos Sprendimo 2002/304/EB I priedo 5.1 punkte, pakeitimo. Kai dėl apsaugos laipsnio padidinimo, pradedant žuvų veisimą zonoje, kuriai taikoma programa, gyvi upėtakiai ir kitos žuvų rūšys, skirtos žmonių maistui viešojo maitinimo įmonėse, o taip pat ir vaivorykštiniai upėtakiai, veisiami dirbtiniuose ežeruose ar žuvivaisai skirtuose tvenkiniuose, privalo būti atgabenami iš ūkių arba zonų, neužkrėstų VHS ir IHN. Zonos, įsteigtos pagal Sprendimo 2002/304/EB I priedą, ribos nekinta.
(5) Pateikti pakeitimai įgyvendina Direktyvos 91/67/EEB 10 straipsnį ir todėl juos reikėtų patvirtinti.
(6) Sprendimas 2002/304/EB buvo keletą kartų keičiamas. Aiškumo ir pagrįstumo dėlei jį reikėtų panaikinti ir pakeisti šiuo sprendimu.
(7) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę.
NUSPRENDĖ:
1 straipsnis
1. I priede nurodytos programos, pateiktos pagal Direktyvos 91/67/EB 10 straipsnio 1 dalį dėl patvirtintos zonos statuso suteikimo dėl vienos ar kelių žuvų ligų, susijusių su virusine hemoragine septicemija (VHS) ir infekcine hemapoetine nekroze (IHN), priimamos.
2. II priede nurodytos programos, pateiktos pagal Direktyvos 91/67/EB 10 straipsnio 1 dalį dėl patvirtinto ūkio nepatvirtintoje zonoje statuso suteikimo dėl vienos ar kelių žuvų ligų, susijusių su virusine hemoragine septicemija (VHS) ir infekcine hemapoetine nekroze (IHN), priimamos.
2 straipsnis
Suinteresuotos valstybės narės priima įstatymus ir kitus teisės aktus, kurie įgyvendina patvirtintas programas.
3 straipsnis
Sprendimas 2002/304/EB panaikinamas.
Nuorodos, daromos į panaikintą sprendimą, suprantamos kaip nuorodos, daromos į šį sprendimą.
4 straipsnis
Šis sprendimas skirtas valstybėms narėms.
Priimta Briuselyje, 2001 m. rugpjūčio 28 d.

Labels: 0
18
6